Kære Telenor
Vore oplevelser med Telenor vil tilsyneladende ingen ende få.
Jeg meddeler Telenor, at jeg ikke vil have mobilabonnement hos Telenor, når de ikke kan levere som aftalt. 
Ved en telefonisk henvendelse til kundeservice i Telenor siger jeg, at jeg ikke vil have abonnement hos dem. Jeg spørger om, hvad jeg skal gøre med de SIM-kort som ikke kan aktiveres, selvom datoen ifølge aftale er overskredet med 10 dage.
Svar: Smid dem ud - således gjort. Vist nok 3. april.
Vi hører ikke mere til Telenor og skaffer et taletids abonnement, da vi skal rejse næste morgen. Det var ikke gratis, da vi også skulle have Roaming.
Stor var vores overraskelse, da der d.. 1 juni dukker der en faktura op i betalingsservice indeholdende faktura på vores 2 mobilnumre. For perioden gældende fra 23.3. - 15.06.2016 - opkrævning for 11 dage før jeg aftaler med Telenor, at jeg kan smide SIM-kortene ud!
Mon det også er en IT-fejl?
Jeg skriver til Telenor, at vi naturligvis ikke vil betale for en ydelse som de ikke var i stand til at levere og skriver samtidig, at hvis de har fundet vores numre, så vil vi godt have oplyst, hvordan det kan lade sig gøre at få dem tilbage, da de er oplyst mange steder. 
Da vi har et fungerende hjemmenummer, anmoder jeg om en kreditnota på den fremsendte fælles faktura, samt en ny faktura på hjemmenummeret/alternativt oplysning om et kontonummer så jeg kan lave en bankoverførsel.
Jeg anmoder om at få besked på mail, så jeg har oplysningerne på mail. 
Det er 4 hverdage siden, eneste besked er, at de vil vende tilbage så hurtigt som muligt.
Vi rejser ikke krav om betaling for manglende overflytning jf. punkt 3. i betingelserne.
Vores eneste krav er, at vi slipper for at være mobilkunde hos Telenor, og så håber vi, at Telenor oplyser, hvordan vi kan få vores gamle numre overflyttet til et andet selskab, nu hvor de åbenbart er dukket op fra Cyber Space - det må de jo være, ellers sender man vel ikke en faktura ud - eller gør man?

Kære Casper fra Telenor
Tak for dine venlige ord, men
At implementere et nyt IT-system er INGEN undskyldning. 
Den slags giver med statsgaranti problemer. 
Derfor bør man være særlig påpasselig i den situation. Casper, I vidste at I havde problemer, på trods af dette undlod i at kontakte TDC eller os så de ikke lukkede for SIMkortet, Jeg havde fortalt jer, at det skulle fungere for en uge siden, fordi vi skulle rejse 
I fortalte mig, at TDC først lukkede ned, når jeg aktiverede Telenors SIM-kort, da jeg spurgte jer direkte om konsekvensen af Jeres IT-problemer.
Der er nogen der ville benytte udtrykket i er fulde af l...!
Det vil jeg ikke, I mangler overblik og ledelse - så enkelt er det.
I har kendt til problemet med Jeres IT i ca. 14 dage før TDC lukkede for mit SIMkort, her fik jeg en mail fra Telenor om tekniske problemer i forbindelse med overflytningen. 
Tak for det - men hvorfor blev det ikke fulgt op af handling? Det er næppe en menig medarbejder der ager den beslutning - og vi er sikkert ikke de eneste.
I oplyser ikke om muligheden for at få taletidskort og tilmelde roaming fra udlandet. 
Det er gjort nu hos LEBERA - selvom det er en dyr løsning, så giver den os den tryghed som de troede vi havde købt hos Telenor.
Kort og godt -  Ledelsen i Telenor evner ikke, at sætte sig i kundens sted, og de er blottet for evne til at tænke kreativt ud af boksen, og finde løsninger, når deres sædvanlige systemer ikke fungerer. De kan ikke fungere i kaos.
Næste gang I skal lave ændringer, skal jeg anbefale, at I laver en risikoanalyse og handleplan.
Venlige ord får ikke tingene til at fungere - det gør lederskab.
Når vi kommer hjem, vil I blive kontaktet af et andet teleselskab - for hos Telenor skal vi IKKE være kunde.

Med venlig hilsen
Jacob Andrup